CELEX: 32015D0632
Language: lt
Date: 1429488000000
Title: 2015 m. balandžio 20 d. Tarybos sprendimas (ES) 2015/632, kuriuo panaikinami Sprendimas 77/706/EEB dėl Bendrijos užduoties sumažinti pirminių energijos šaltinių vartojimą nustatymo iškilus žalios naftos ir naftos produktų tiekimo sunkumams ir Komisijos sprendimas 79/639/EEB, nustatantis išsamias Sprendimo 77/706/EEB taikymo taisykles

23.4.2015   
            
            
               LT
            
            
               Europos Sąjungos oficialusis leidinys
            
            
               L 104/12
            
         TARYBOS SPRENDIMAS (ES) 2015/632
   2015 m. balandžio 20 d.
   kuriuo panaikinami Sprendimas 77/706/EEB dėl Bendrijos užduoties sumažinti pirminių energijos šaltinių vartojimą nustatymo iškilus žalios naftos ir naftos produktų tiekimo sunkumams ir Komisijos sprendimas 79/639/EEB, nustatantis išsamias Sprendimo 77/706/EEB taikymo taisykles
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 122 straipsnio 1 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               Sprendimu 77/706/EEB (1) Taryba nusprendė nustatyti mechanizmą, kurį taikant nustatoma Bendrijos užduotis sumažinti pirminių energijos šaltinių vartojimą iškilus žalios naftos ir naftos produktų tiekimo sunkumams;
            
         
               (2)
            
            
               Sprendimu 79/639/EEB (2) Komisija nustatė išsamias Tarybos sprendimo 77/706/EEB taikymo taisykles;
            
         
               (3)
            
            
               Sprendime 77/706/EEB ir Sprendime 79/639/EEB nustatytos sudėtingos procedūros, susijusios su didele valstybių narių ir Komisijos administracine našta, įskaitant įvairias ataskaitų teikimo prievoles. Tos procedūros nebuvo taikomos praktiškai;
            
         
               (4)
            
            
               nutrūkus žalios naftos ar naftos produktų tiekimui, privalomosiomis atsargomis galima greitai, efektyviai ar nesutrikdant ekonominės veiklos ar judumo kompensuoti trūkstamus kiekius. Taigi privalomosios atsargos dabar laikomos pagrindine reagavimo priemone sprendžiant naftos tiekimo nutraukimo problemą;
            
         
               (5)
            
            
               be to, Tarybos direktyvoje 2009/119/EB (3) nustatyta tvirtesnė privalomųjų atsargų sistema, kuria užtikrinamas tokių atsargų prieinamumas ir fizinė prieiga prie jų, taip pat joje nustatytos tokių atsargų naudojimo procedūros;
            
         
               (6)
            
            
               Direktyvoje 2009/119/EB taip pat reikalaujama, kad valstybės narės nustatytų procedūras, kuriomis būtų nustatyti bendri ir specialūs vartojimo apribojimai, inter alia, prioriteto tvarka naftos produktus paskirstant tam tikroms vartotojų grupėms;
            
         
               (7)
            
            
               pagal Komisijos reglamentavimo kokybės ir rezultatų programą Sąjungos teisės aktai yra sistemingai peržiūrimi, kad būtų nustatytos supaprastinimo ir reglamentavimo naštos mažinimo galimybės;
            
         
               (8)
            
            
               todėl Sprendimas 77/706/EEB ir Sprendimas 79/639/EEB turėtų būti panaikinti,
            
         PRIĖMĖ ŠĮ SPRENDIMĄ:
   1 straipsnis
   Sprendimas 77/706/EEB ir Sprendimas 79/639/EEB panaikinami.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Liuksemburge 2015 m. balandžio 20 d.
      
         
            Tarybos vardu
         
         
            Pirmininkas
         
         J. DŪKLAVS
      
   
   
      (1)  1977 m. lapkričio 7 d. Tarybos sprendimas 77/706/EEB dėl Bendrijos užduoties sumažinti pirminių energijos šaltinių vartojimą nustatymo iškilus žalios naftos ir naftos produktų tiekimo sunkumams (OL L 292, 1977 11 16, p. 9).
   
      (2)  1979 m. birželio 15 d. Komisijos sprendimas 79/639/EEB, nustatantis išsamias Tarybos sprendimo 77/706/EEB taikymo taisykles (OL L 183, 1979 7 19, p. 1).
   
      (3)  2009 m. rugsėjo 14 d. Tarybos direktyva 2009/119/EB, kuria valstybės narės įpareigojamos išlaikyti privalomąsias žalios naftos ir (arba) naftos produktų atsargas (OL L 265, 2009 10 9, p. 9).